open-index/open-wikipedia-markdown huggingface dataset:
দার্জিলিং পার্বত্য অঞ্চল

থাম্ব|ইংরেজি ভাষায় দার্জিলিং পার্বত্য অঞ্চলের মানচিত্র
**দার্জিলিং পার্বত্য অঞ্চল** হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি হিমালয় পর্বতমালার অন্তর্গত বঙ্গ হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল।
দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।

## অবস্থান
দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত।

## ভূপ্রকৃতি
এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর
তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে:
# তিস্তা খাতের পশ্চিম ভাগ, যা দার্জিলিং জেলার অন্তর্গত।
# তিস্তা খাতের পূর্ব ভাগ, যা কালিম্পং জেলার অন্তর্গত।

### তিস্তা খাতের পশ্চিম ভাগ
এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ।
দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত।
### তিস্তা খাতের পূর্ব ভাগ
এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত।
জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।
## নদনদী
এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী।
## মৃত্তিকা
পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়।
## অর্থনীতি
চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত।
## দর্শনীয় স্থান
এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-
*দার্জিলিং
*কালিম্পং
*কার্শিয়াং
*মিরিক
## তথ্যসূত্র

* এস আর বসু; ডি মৌলিক। ২০০২। *মাধ্যমিক ভূগোল*। *প্রান্তিক*, কলকাতা।
* বরুণ রায়, "Rediscovering Shangri La - The Story of the Himalayas", Mandalay Book (2006) 
* ভি খাওয়াস, "Environment and rural development in Darjeeling Himalaya: Issues and 
concerns", http://www.mtnforum.org/oldocs/189.pdf

বিষয়শ্রেণী:দার্জিলিং জেলার ভূগোল
বিষয়শ্রেণী:পশ্চিমবঙ্গের ভূমিরূপ
বিষয়শ্রেণী:কালিম্পং জেলার ভূগোল
বিষয়শ্রেণী:বঙ্গ হিমালয়
বিষয়শ্রেণী:গোর্খাল্যান্ড
বীরেন্দ্রনাথ শাসমল

**বীরেন্দ্রনাথ শাসমল** (২৬ অক্টোবর ১৮৮১ ― ২৪ নভেম্বর ১৯৩৪) জাতীয়তাবাদী আইনজীবী ও রাজনৈতিক নেতা।

## জন্ম,শৈশব ও শিক্ষা
তার জন্ম কাঁথি মহকুমার চাঁদিভেটিতে। বীরেন্দ্রনাথ শাসমল ১৯০০ সালে এনট্রান্স পাস করে রিপন কলেজে ভর্তি হন (অধুনা সুরেন্দ্রনাথ আইন কলেজ)। পাশ করে উচ্চতর আইন শিক্ষার জন্যে ইংল্যান্ডে যান। মিডল টেম্পল থেকে ১৯০৪ সালে ব্যারিস্টারি পাশ করে কলকাতা হাইকোর্টে যোগ দেন।

## জাতীয়তাবাদী আইনজীবী
মাঝখানে কিছুদিন মেদিনীপুর জেলা কোর্টে আইন ব্যবসা করলেও ১৯১৩ সালে আবার কলকাতা হাইকোর্টে আসেন ও আইনজ্ঞ হিসেবে খ্যাতি লাভ করেন। সশস্ত্র বিপ্লববাদীদের প্রতি সহানুভূতি পোষন করতেন। চট্টগ্রাম অস্ত্রাগার লুন্ঠনের মামলায় বিপ্লবীদের হয়ে বিনা পারিশ্রমিকে একাধিক মামলা লড়েছেন। ১৯৩২ সালে ডগলাস হত্যা মামলাতেও তিনি আসামি পক্ষ সমর্থন করেন।

## রাজনীতি
সম্রাট পঞ্চম জর্জের ভারত আগমনের বিরুদ্ধে ধর্মঘটে যোগ দিয়ে কারাবাস হয়। প্রেসিডেন্সি জেলে থাকাকালীন আত্মজীবনী লেখেন 'স্রোতের তৃণ'। বীরেন্দ্রনাথ শাসমল রাজনীতিকে সমাজকল্যাণের সমার্থক মনে করতেন। বিদেশী দ্রব্য বর্জনের আহবানে লাভজনক আইন ব্যবসা ছেড়ে আন্দোলনে যোগ দিয়েছিলেন। জেল হতে মুক্তিলাভের পর দেশবন্ধু চিত্তরঞ্জনের স্বরাজ্য দলে যোগ। মেদিনীপুর ইউনিয়ন বোর্ডের কর-বন্ধ আন্দোলনে তিনি নেতৃত্ব দেন। মেদিনীপুর জেলা বোর্ডের চেয়ারম্যান ও বঙ্গীয় ব্যবস্থাপক সভার সভ্য হয়েছিলেন। ১৯২৫ এবং ১৯২৬ প্রদেশ কংগ্রেসের সভাপতি নির্বাচিত। কংগ্রেস বিরোধী প্রার্থী রূপে কলকাতা কর্পোরেশনের ভোটে দাঁড়ান ও কাউন্সিলর নির্বাচিত হন ১৯৩৩ সালে। পণ্ডিত মদনমোহন মালব্যের অনুরোধে ভারতীয় আইনসভা সদস্য নির্বাচনে অংশগ্রহণ করেন ও জয়লাভ করেন ১৯৩৪ সালে। অহিংস অসহযোগ আন্দোলনের সময় তিনি মেদিনীপুরে কৃষক আন্দোলনে নেতৃত্ব দিয়েছিলেন।

## লবণ সত্যাগ্রহে
বীরেন্দ্রনাথ ১৯৩০ সালে লবণ সত্যাগ্রহ আন্দোলনেও  প্রচুর অনুগামী নিয়ে যোগ দিয়েছিলেন। নরঘাট ও পিছাবনী এলাকায় শান্তিপূর্ন পথে লবণ আইন অমান্যে বিরাট জনসমাগম হয়।
## অবমাননা
১৯২৪ সালে যখন বীরেন্দ্রনাথ শাসমল কলকাতা কর্পোরেশনের প্রধান নির্বাহী কর্মকর্তার পদ দাবি করেন তখন একটি অপ্রীতিকর পরিস্থিতি দেখা দেয়।  একটি সংবাদপত্র রিপোর্ট করেছিল যে উড়ে বংশোদ্ভূত হওয়ার কারণে তাকে অবমাননাকর স্লোগান দিয়ে ভর্ৎসনা করা হয়েছিল এবং এই পদের জন্য তার দাবি বাতিল করা হয়েছিল।

## মৃত্যু
১৯৩৪ সালের ২৪ নভেম্বর বীরেন্দ্রনাথ শাসমলের মৃত্যু হয়। দেশের রাজনীতিতে অবদান ও সংস্কারমূলক কাজের জন্যে তাকে ‘দেশপ্রাণ’ উপাধি দ্বারা সম্মানিত করা হয়।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ভারতীয় জাতীয়তাবাদী
বিষয়শ্রেণী:বাঙালি আইনজীবী
বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী
বিষয়শ্রেণী:বাঙালি ব্যক্তি
বিষয়শ্রেণী:ভারতের কেন্দ্রীয় আইনসভার সদস্য
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার_রাজনীতিবিদ
আবদুল মোমিন

**আবদুল মোমিন** (১৯০৬ ― ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারণে সশ্রম কারাদণ্ড ভোগ করেন।

## জন্ম
মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে।

## শ্রমিক আন্দোলন
২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, আবদুল হালিম, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়।

## কমিউনিস্ট পার্টিতে
১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে।

## মৃত্যু
৩০ অক্টোবর, ১৯৮৩ সালে মৃত্যুবরণ করেন আবদুল মোমিন।

## তথ্যসূত্র

বিষয়শ্রেণী:মেহেরপুর জেলার ব্যক্তি
বিষয়শ্রেণী:১৯৮৩-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:ভারতের কমিউনিস্ট পার্টি
বিষয়শ্রেণী:ভারতীয় সাম্যবাদী
বিষয়শ্রেণী:ভারতের কমিউনিস্ট পার্টির রাজনীতিবিদ
শান্তি দাস (কবীর)

**শান্তি দাস** ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
শান্তি দাস ১৯০৫ সালে দেরাদুনে জন্মগ্রহণ করেন। কিন্তু পিতৃভূমি ছিল শ্রীহট্ট। তার পিতার নাম হৃদয়চন্দ্র দাস ও মাতার নাম অশোকলতা দাশ। মাতার আদর্শে প্রভাবিত হয়ে রাজনীতিতে যোগ দেন।

## রাজনৈতিক জীবন
১৯৩০ সালে আইন অমান্য আন্দোলনে তার পরিবার যুক্ত হয়েছিলেন। সে বছরে তারা 'নারী সত্যাগ্রহ সমিতি' গঠন করেন। এ সংগঠন কংগ্রেসের সাথে যুক্ত ছিল না। এ সংগঠন পরিচালনার জন্য তাকে জেল খাটতে হয়। ১৯৩০-৩২ সাল পর্যন্ত তিনি চারবার জেলে যান।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:বাঙালি বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
বিষয়শ্রেণী:দেরাদুনের ব্যক্তি
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:নারী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
কেদারনাথ গোস্বামী

**কেদারনাথ গোস্বামী** (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়।

## শিক্ষা
কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি  মার্কসবাদী সাহিত্য, মার্ক্স-এঙ্গেলসের রচনাও পড়তেন।

## রাজনৈতিক জীবন
১৯২১ - ১৯৩৮ পর্যন্ত জাতীয় কংগ্রেসের সমর্থক।  ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা,  বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল।  শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।

## শ্রমিক আন্দোলন
১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষণ ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী।

## মৃত্যু
সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:ভারতীয় রাজনীতিবিদ
হিয়ার আই এম

***হিয়ার আই এম*** ব্লু সিস্টেমের ১৩তম এবং সর্বশেষ অ্যালবাম। বি এম জি এরিওলার মাধ্যমে এটি ১৯৯৭ সালে প্রকাশিত হয়। ডিটার বোহলেন এটি প্রযোজনা করেন। এই অ্যালবামে ১৩টি গান রয়েছে।
এখানে দুটো গান আলাদাভাবে প্রকাশিত হয়েছে: "এনিথিং" (নভেম্বর, ১৯৯৭) এবং "লাভ উইল ড্রাইভ মি ক্রেজি" (জানুয়ারি, ১৯৯৮)।

## গানের তালিকাসমূহ

## তালিকাসমূহ

## বহিঃসংযোগ
* ডিস্কগসে হিয়ার আই এম (রিলিজের তালিকা)জ

বিষয়শ্রেণী:ব্লু সিস্টেম অ্যালবাম
বিষয়শ্রেণী:১৯৯৭-এর অ্যালবাম
বিষয়শ্রেণী:বিএমজি অ্যালবাম
নাইট্রোজেন ডাই-অক্সাইড

**নাইট্রোজেন ডাই অক্সাইড** একটি রাসায়নিক যৌগ যার রাসায়নিক সংকেত । নাইট্রোজেন এর অক্সাইডসমূহের মধ্যে এটাই অন্যতম। নাইট্রিক এসিড'র শিল্প সংশ্লেষনে  অন্তঃমর্ধক হিসেবে ব্যবহৃত হয়। এ কারণে প্রতিবছর লক্ষ লক্ষ টন  উৎপাদন করা হয়। উচ্চ তাপমাত্রায় এটা লালচে বাদামী গ্যাস, এরা কটু গন্ধযুক্ত এবং বায়ু দূষক।

## বৈশিষ্ট্য
তীব্র ঝাঁঝালো গন্ধ । বাদামি রং এর বোতলে রাখা হয় ।

## প্রস্তুতি ও বিক্রিয়া

বাতাসে অক্সিজেনের সাহায্যে নাইট্রিক অক্সাইডের জারণে নাইট্রোজেন ডাই অক্সাইড উৎপন্ন হয়:

:2&nbsp;NO +  → 2&nbsp;

উচ্চ তাপমাত্রায় অক্সিজেন এবং নাইট্রোজেনের বিক্রিয়ায় নাইট্রিক অক্সাইড পাওয়া যায়। :

: +  → 2&nbsp;

ল্যাবরেটরিতে দুই ধাপ বিক্রিয়া নাইট্রিক এসিড থেকে নাইট্রোজেন ডাই অক্সাইড উৎপাদন করা হয়। :

:2&nbsp; →  + 
:2&nbsp; → 4&nbsp; + 

ধাতব নাইট্রেটের তাপীয় বিয়োজনে নাইট্রোজেন ডাই অক্সাইড পাওয়া যায়ঃ

:2&nbsp; → 2&nbsp;PbO + 4&nbsp; + 

গাঢ় নাইট্রিক এসিডকে ধাতুর সাথে বিজারণে নাইট্রোজেন ডাই অক্সাইড তৈরী হয়ঃ

:4&nbsp; + Cu →  + 2&nbsp; + 2&nbsp;

গাঢ় নাইট্রিক অক্সাইডের সাথে টিনের বিক্রিয়ায় নাইট্রোজেন ডাই অক্সাইডের সাথে উপজাত হিসেবে হাইড্রেটেড টিন অক্সাইড উৎপন্ন হয়ঃ

:4&nbsp;HNO3 + Sn → H2O + H2SnO3 + 4&nbsp;NO2

## ব্যবহার
নেশার দ্রব্য তৈরি করতে ব্যবহার করা হয়।

## তথ্যসূত্র

## বহিঃসংযোগ

*International Chemical Safety Card 0930
*National Pollutant Inventory – Oxides of nitrogen fact sheet
*NIOSH Pocket Guide to Chemical Hazards
*WHO-Europe reports: Health Aspects of Air Pollution (2003)  (PDF) and "Answer to follow-up questions from CAFE (2004) (PDF)
*Nitrogen Dioxide Air Pollution
*Nitrogen dioxide pollution in the world (image)
*A review of the acute and long term impacts of exposure to nitrogen dioxide in the United Kingdom IOM Research Report TM/04/03

বিষয়শ্রেণী:অজৈব যৌগ
বিষয়শ্রেণী:অক্সাইড
বিষয়শ্রেণী:অক্সিজেন যৌগ
বিষয়শ্রেণী:ব্লিচ
বিষয়শ্রেণী:বিপজ্জনক বায়ু দূষণকারী
বিষয়শ্রেণী:ধোঁয়াশা
বিষয়শ্রেণী:ফ্রি র‍্যাডিকেলস
বিষয়শ্রেণী:রসায়ন
বিষয়শ্রেণী:নাইট্রোজেন যৌগ
বিষয়শ্রেণী:খাদ্যে সংযোজিত দ্রব্য
মানকুমার বসু ঠাকুর

**মানকুমার বসু ঠাকুর**  (জন্ম: ২৮ আগস্ট,  ১৯২০ ― মৃত্যু:২৭ সেপ্টেম্বর,  ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

## শিক্ষা
তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।

## বিদ্রোহে যোগ
১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। আজাদ হিন্দ বাহিনীর গোপন বিভাগের সাথে যোগাযোগ হলে দেশী সিপাইদের মধ্যে বিদ্রোহের চেতনা জাগিয়ে তোলেন মানকুমার। তারই নেতৃত্বে গোলন্দাজ বাহিনীর সৈন্যরা সঞ্চিত গোলাবারুদ গোপনে সমুদ্রে ফেলে দিতে থাকে। ইংরেজ ও দেশী সৈন্যদের মধ্যে পক্ষপাতিত্ব ও আনুষঙ্গিক নানা অব্যবস্থার প্রতি অসন্তোষ ধ্বনিত হয়। চতুর্থ মাদ্রাজ উপকূল বাহিনীর মধ্যে বিদ্রোহের বীজ আছে এই অভিযোগে ১৮ এপ্রিল ১৯৪৩ তারিখে সামরিক পুলিশ মানকুমার সহ বারো জনকে গ্রেপ্তার করে।

## বিচার
যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। তারা হলেন কালীপদ আইচ, চিত্তরঞ্জন মুখোপাধ্যায়, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় এবং ফণিভূষণ চক্রবর্তী। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল।

## ফাঁসি
২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:জগন্নাথ কলেজের প্রাক্তন শিক্ষার্থী
তরঙ্গ ফাংশন

কোয়ান্টাম বলবিজ্ঞানে একটি **ওয়েভ ফাংশন** কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।

শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|2) বাস্তব ব্যাখ্যা রয়েছে। |Ψ|2 কে সম্ভাব্যতা ঘনত্ব বলে।

## ব্যাখ্যা
তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।
## তথ্যসূত্র

বিষয়শ্রেণী:তরঙ্গ
বিষয়শ্রেণী:তরঙ্গ বলবিজ্ঞান
উহান বন্দর

[থাম্ব|ডান| 300px |ঊহান বন্দরের উদ্দেশে একটি কন্টেইনার জাহাজ [ইয়াং চি কিয়াং নদীতে]]
**উহান বন্দর** চীনদেশের হুপেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে। উহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিয়ন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে।

## তদথ্যসূত্র

বিষয়শ্রেণী:চীনের নদীবন্দর
বিষয়শ্রেণী:চীনের বন্দর
উত্তর কাট্টলী আলহাজ্ব মোস্তফা হাকিম ডিগ্রী কলেজ

**উত্তর কাট্টলী আলহাজ্ব মোস্তফা হাকিম ডিগ্রী কলেজ** চট্টগ্রামের সিটি গেইট এলাকায় অবস্থিত। এটি ১৯৯৪ সালে প্রতিষ্ঠিত হয়। কলেজটি *মোস্তফা হাকিম ওয়েলফেয়ার ফাউন্ডেশন* দ্বারা পরিচালিত হয়।

## ইতিহাস
শিল্পপতি ও শিক্ষানুরাগী দুই ভাই আলহাজ্ব মোহাম্মদ আবু তাহের ও আলহাজ্ব মোহাম্মদ মনজুর আলমের প্রত্যক্ষ সহযোগীতায়, পরিশ্রমে ও তাদের পরিবারের একক অর্থানুকূল্যে এবং তাদেরই পিতার স্মৃতি বহনার্থে ১৯৯৪ সালে এই কলেজ প্রতিষ্ঠিত হয়।
## অবস্থান
চট্টগ্রাম জেলার ঢাকা-চট্টগ্রাম মহাসড়কের "সিটি গেইট" এলাকায় এর অবস্থান।

## শিক্ষা ব্যবস্থা
এই কলেজে একাদশ-দ্বাদশ শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ানো হয়। এছাড়া উচ্চ পর্যায়ে রয়েছে ডিগ্রি লেভেল। সম্প্রতি এই কলেজে অনার্স শাখা চালু হয়েছে। এর জন্য কলেজের নিজস্ব তহবিল থেকে ৭০ লাখ টাকা ব্যয়ে চারতলা ভবন নির্মাণের কাজ শুরু হয়েছে।

## বিভাগ
* এইচএসসি কোর্স:
# বিজ্ঞান
# ব্যবসা
# মানবিক
* ডিগ্রি (পাস) কোর্স:
# বি.এ বিভাগ (পাস)
# বি এস এস বিভাগ (পাস)
# বি. বি. এস. বিভাগ (পাস)
* অনার্স কোর্স:
# দর্শন বিভাগ
# অর্থনীতি বিভাগ
# হিসাবরক্ষণ বিভাগ
# পরিচালনা বিভাগ
* মাস্টার্সের ফাইনাল কোর্স:
# হিসাবরক্ষণ বিভাগ
# পরিচালনা বিভাগ

## তথ্যসূত্র

বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
অন্তর্দেশীয় মঙ্গোলিয়া

**অন্তর্দেশীয় মঙ্গোলিয়া** (ইংরেজি Inner Mongolia *ইনার মঙ্গোলিয়া*) গণচীনের একটি স্বায়ত্তশাসিত অঞ্চল। এর আয়তন ৩০২ মিলিয়ন একর, যা চীনের মোট ভূমির ১২%। হোহহোট হচ্ছে অন্তর্দেশীয় মঙ্গোলীয় স্বায়ত্বশাসিত অঞ্চলের রাজধানী। ২০০৪ সনের শুমারী অনুযায়ী অন্তর্দেশীয় মঙ্গোলিয়ায় ২ কোটি ৫০ লক্ষ লোক বাস করে।

অন্তর্দেশীয় মঙ্গোলীয় স্বায়ত্বশাসিত অঞ্চলের সাথে রাশিয়া এবং মঙ্গোলিয়ার সীমান্ত রয়েছে। ১৯৪৭ সালে স্বায়ত্বশাসিত অঞ্চলটি কানসু এবং নিংশিয়াং প্রদেশের উত্তর অংশের পাশাপাশি অতীতের সুয়ুয়ান, চাহর, রেহ, লিয়াবেই এবং জিংআন প্রদেশগুলির  নিয়ে গঠন করা ছিল। অন্তর্দেশীয় মঙ্গোলিয়ার প্রধান শহরগুলোর মধ্যে রাজধানী শহর হোহহোট সেইসাথে হুলানবুইয়ার, ওরডোস, টংলিয়াও, উলানকাব, উহাই বাওতাউ এবং বাইয়ান নুর শহর। এই প্রদেশের এলাকাটি তৃতীয় বৃহত্তম চীনা উপবিভাগ, যার আয়তন ১২,০০,০০০ বর্গ কিমি (৪,৬৩,০০০ বর্গ মাইল) এবং চীনের মোট ভূমি এলাকার ১২%। ২০১০ সালের আদমশুমারিতে অন্তর্দেশীয় মঙ্গোলীয়ার জনসংখ্যা ছিল ২,৪৭,০৬,৩২১ জন যা চীনের মোট জনসংখ্যা ১.৮৪%। অন্তর্দেশীয় মঙ্গোলিয়া দেশটির ২৩ তম জনবহুল প্রদেশ-স্তরের বিভাগ।

অন্তর্দেশীয় মঙ্গোলিয়ার ইতিহাস থেকে জানা যায় ১২০৬ খ্রিষ্টাব্দে চেংগিজ খান মোঙ্গল জাতিসমূহকে একত্রিত করেন এবং তার সৈন্যরা ১২৭৯ খ্রিষ্টাব্দে চীন দখল ।

## অর্থনীতি
অন্তর্দেশীয় মঙ্গোলিয়ার নদী অববাহিকায় গমের চাষ হয়। অন্তর্দেশীয় মঙ্গোলিয়া স্বায়ত্বশাসিত অঞ্চলে প্রচুর পরিমাণে প্রাকৃতিক সম্পদ যেমন কয়লা, প্রাকৃতিক গ্যাস, নিওবিয়াম, জিরকোনিয়াম এবং বেরিলিয়াম মওজুদ আছে। চীনের উত্তরে সবচেয়ে গুরুত্বপূর্ণ কয়লা শিল্প রয়েছে এখানে। ২০০৭ সনে অন্তর্দেশীয় মঙ্গোলিয়ার স্থূল জাতীয় উত্পা‌দন বা জিডিপি ছিল ৬০০ বিলিয়ন ইউয়ান; সেইসাথে চমকে দেয়ার মতো বার্ষিক ১৯% প্রবৃদ্ধি কিন্ত্ত জিডিপি হলো বার্ষিক ২৫০০০ ইউয়ান। রাজধানী শহর হোহহোটের আবাসিক মার্কেট দ্রুত বৃদ্ধি পাচ্ছে এবং এখানে নতুন নতুন অ্যাপার্টমেন্ট ভবন ও প্রচুর সুউচ্চ দাপ্তরিক ভবন তৈরী হচ্ছে।

## সংস্কৃতি
অন্তর্দেশীয় মঙ্গোলিয়ায় বিভিন্ন উপভাষায় অধিবাসীদের কথা বলতে দেখা যায় যেমন চাহার, ইজিন-এলেক্সা এবং বারঘু-বুরিয়াত। অন্তর্দেশীয় মঙ্গোলিয়ায় চীনা সংখ্যালঘু সম্প্রদায় সমূহের নিজস্ব ভাষা ও কথ্যরীতি রয়েছে। ধ্রুপদী মঙ্গোল লিপি এখনও অন্তর্দেশীয় মঙ্গোলিয়ায় প্রচলিত রয়েছে। সিরিলীয় বর্ণমালাও বহির্দেশীয় মঙ্গোলিয়ায় ব্যবহৃত হয়ে আসছে। জাতিগত মঙ্গোলরা এখন কমপক্ষে একটি চীনা কথ্য ভাষায় পারদর্শী।
## পর্যটন
১৫৮০ সালে হোহ্হটে নির্মিত ডাজাও টেম্পল এবং ১৬৯৭ সালে নির্মিত জিয়াওঝাউ টেম্পল অথবা ওরডোসে চেঙ্গিস খানের সমাধিসৌধ এখানকার পর্যটনের মূল আকর্ষণ। এছাড়াও অন্তর্দেশীয় মঙ্গোলিয়ার প্রকৃতি পর্যটকদের মুগ্ধ করে।

## তথ্যসূত্র

## পাদটীকা

বিষয়শ্রেণী:চীনের প্রাদেশিক স্তরের প্রশাসনিক বিভাগ
বিষয়শ্রেণী:চীনের স্বায়ত্বশাসিত অঞ্চল
বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল
বিষয়শ্রেণী:ঐতিহাসিক অঞ্চল
শ্রোণীর প্রদাহ রোগ

**শ্রোণীর প্রদাহ রোগ** বা **পি আই ডি** () বা **পেলভিক ইনফ্লেমেটরি ডিজিজ** সাধারণত জরায়ু, ডিম্বনালি ও অন্যান্য প্রজনন অংগের সংক্রামণকে বলা হয়। এই রোগ কেবল মহিলাদের ক্ষেত্রে হতে দেখা যায়।  কোনো একজন মহিলার যোনী অথবা জরায়ু মুখ থেকে ব্যাক্টেরিয়াগুলি যখন ক্রমশ ওপরের প্রজনন অংগগুলিতে ছড়িয়ে পড়ে সংক্রমণ ঘটায় - তখন এই রোগ আরম্ভ হয়। পি আই ডি বিভিন্ন কারণে হতে পারে। কিন্তু যৌন সংক্রামক দুটি রোগের ব্যাক্টেরিয়ার জন্য মূলত এই রোগ হতে দেখা যায়। এই দুটো হল: ক্লামিডিয়া ও গনোরিয়া।  
যৌনসংগমে সক্রিয় মহিলার প্রস্রাবের জায়গায় সংক্রমণ হওয়ার ভয় বেশি। ২৫ বছরের মহিলাদের এমন রোগ হওয়ার সম্ভাবনা ২৫ বছরের বেশি বয়সের মহিলাদের থেকে অধিক। যেহেতু কিশোরী ও যুবতীদের জরায়ু মুখ ভালভাবে পরিণত নয়, সেজন্য সেইসব মহিলার পি আই ডি র সাথে যৌনসংক্রামক রোগে আক্রান্ত হওয়ার সম্ভাবনা বেশি থাকে, বন্ধ্যাত্ব এমনকি ক্যান্সারের কারণও হতে পারে। 


File:Blausen 0732 PID-Sites.png|Illustration depicting typical sites for pelvic inflammatory disease
 

## লক্ষণ ও উপসর্গসমূহ

এই রোগের লক্ষণগুলি কখনও বাহ্যিক ভাবে দেখা দেয় না, আবার কখনো খুব সাংঘাতিক ধরনের দেখা দেয়। ক্লামোডিয়ার ব্যাক্টেরিয়ার সংক্রামিত হ’লে মহিলাদের  কোনো উপসর্গই দেখা দেয় না বা অল্প দেখা দেয়। কিন্তু আভ্যন্তরীণ প্রজনন অংগগুলির ভয়াবহ ক্ষতি হয়। পি আই ডি তে আক্রান্ত মহিলার সাধারণ একটি উপসর্গ হ’ল- তলপেটে ব্যথা; অন্যান্য উপসর্গগুলির ভিতরে জ্বর, অস্বাভাবিক বেয়া গন্ধযুক্ত যোনিস্রাব, যৌন সংগম করার সময়ে কষ্ট পাওয়া ও অনিয়মিত ঋতুস্রাব।

## প্রতিরোধ
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।

## তথ্যসূত্র

* আইএনডিজি দল।

## বহিঃসংযোগ
* NIH/Medline
* CDC
* Pelvic Inflammatory Disease (PID; Salpingitis, Endometritis)

বিষয়শ্রেণী:যৌন সংক্রামক রোগ
বিষয়শ্রেণী:যৌন রোগ
বিষয়শ্রেণী:পেটব্যথা
বিষয়শ্রেণী:যৌনবাহিত রোগ ও সংক্রমণ
বিষয়শ্রেণী:ব্যাকটেরিয়াঘটিত রোগ
ক্ল্যামিডিয়া

**ক্লামিডিয়া** () হলো যৌনকর্মের দ্বারা সংক্রামিত একটি রোগ। এটি ক্লামিডিয়া ট্রাকোমেটিকস নামক ব্যাক্টেরিয়ার জন্য হয়। ইহা মহিলাদের প্রজনন অঙ্গগুলির ক্ষতি করে।

## সংক্রমণ
যৌনসংগমের সময়ে যোনী মুখ ও শৌচস্থানে এই সংক্রমণ হতে পারে। আক্রান্ত মায়ের থেকে প্রসবের সময় যোনী দ্বারা এই সংক্রমণ শিশুর দেহেও যেতে পারে।  
যৌনকর্মে সক্ষম সকল ব্যক্তি এই রোগে আক্রান্ত হতে পারে। এমনকি চোখেও সংক্রমণ ঘটে ক্ষতি হতে পারে।

## উপসর্গ

প্রথম অবস্থাতে এই ব্যাক্টেরিয়া মহিলাদের যোনী, জরায়ু মুখ ও জরায়ু নালীতে সংক্রমণ ঘটাতে পারে। মহিলাদের যোনী থেকে অস্বাভাবিক স্রাব নির্গত হতে, ও প্রস্রাব করতে জ্বালা হতে পারে। সংক্রমণ যতই জরায়ুর থেকে ডিম্বনলী পর্যন্ত প্রসারিত হয়- ততই কিছু মহিলার তলপেট, কোমর ইত্যাদিতে ব্যথা, বমিভাব, জ্বর, যৌনসংগমের সময়ে কষ্ট পাওয়া, মাসিক ঋতুস্রাবের মধ্যবর্তী সময়কালে তেজ যেতে পারে।  
কিছু মহিলার কোনো উপসর্গই দেখা দেয় না ।  পুরুষদের এই সংক্রমণের ফলে লিংগে জলীয় পদার্থের নিঃসরণ ও প্রস্রাব করার সময়ে জ্বালা অনুভূত হতে পারে। লিংগের মুক্ত অংশে পোড়াভাব ও চুলকানি হতে পারে।

## পরিণাম
[thumb|[Disability-adjusted life year (DALY) for chlamydia per 100,000&nbsp;inhabitants in 2004.

]]
এই রোগের চিকিৎসা না করলে প্রজনন অঙ্গ ও সামগ্রিক শারিরীক স্বাস্থ্যের ওপরে অল্পম্যাদী ও দীর্ঘম্যাদী ভয়াবহ জটিল অবস্থার সৃষ্টি হতে পারে। এমন মহিলার যৌনসংগমের সময় এইচ আই ভির সংক্রমণ হওয়ার সম্ভাবনা ৫ গুণ বেশি।  পুরুষের ক্ষেত্রে তেমন বিশেষ জটিলতা দেখা দেয় না। তবে জজনাঙ্গে ও যৌনাশয়ে বিভিন্ন রোগ দেখা দিতে পারে। 

## প্রতিরোধ
যেকোনো যৌন সংক্রমণ প্রতিরোধের উচিত উপায় হলো-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।

## তথ্যসূত্র

* আইএনডিজি দল।

## বহিঃসংযোগ

* Chlamydia Fact Sheet from the CDC
* Links to chlamydia pictures  at University of Iowa
* The National Chlamydia Screening Programme – The NCSP's official website containing information.
* Freetest.me  – Free postal testing service operating across England.
*Best2Know  - Free Chlamydia testing postal kits for under 25s in Lancashire and Blackburn with Darwen.

বিষয়শ্রেণী:যৌনবাহিত রোগ ও সংক্রমণ
বিষয়শ্রেণী:যৌন রোগ
বিষয়শ্রেণী:ক্যান্সারের সংক্রামক কারণ
জিম কে ওমুরা

**জিম কে ওমুরা** একজন তড়িৎ প্রকৌশলী।

## জীবনী
ওমুরা এমআইটি থেকে তড়িৎ প্রকৌশলে ১৯৬২ সালে বিএসসি এবং ১৯৬৩ সালে এমএসসি ডিগ্রি লাভ করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৬ সালে পিএইচডি ডিগ্রি লাভ করেন। তিনি ১৯৬৯ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ শিক্ষক হিসেবে যগদান করেন। তিনি ১৯৮১ সালে আইইইই ফেলো নির্বাচিত হন। তিনি ২০০৫ সালে আইইইই আলেক্সান্ডার গ্রাহাম বেল মেডেল লাভ করেন। 

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:জীবিত ব্যক্তি
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:১৯৪০-এ জন্ম
ব্রিটিশ ভারতীয়

**ব্রিটিশ ভারতীয়**রা হল যুক্তরাজ্যের (ইউকে) নাগরিক, যাদের পূর্বপুরুষের ভারত থেকে যুক্তরাজ্যে এসেছিল। এদের মধ্যে যুক্তরাজ্যে জন্মগ্রহণকারী ভারতীয় বংশোদ্ভূত ব্যক্তিগণ এবং সেইসঙ্গে যুক্তরাজ্যে অভিবাসী হওয়া ভারতীয়রা অন্তর্ভুক্ত রয়েছে। বর্তমানে, ভারতীয় জনগোষ্ঠী যুক্তরাজ্যে প্রায় ১৪ লাখ লোক নিয়ে গঠিত, যা তাদের দেশের একক বৃহত্তম দৃশ্যমান জাতিগত সংখ্যালঘু জনসংখ্যাতে পরিণত করেছে। তারা ব্রিটিশ এশীয়দের বৃহত্তম উপগোষ্ঠী তৈরি করে এবং প্রধানত ভারতীয়–ব্রিটিশ সম্পর্কের কারণে ভারতীয় প্রবাসীদের মধ্যে সবচেয়ে বড় ভারতীয় সম্প্রদায়গুলির মধ্যে একটি (ভারত ব্রিটিশ সাম্রাজ্যের অংশ ছিল এবং এখনও কমনওয়েলথ অব নেশনস-এর অংশ হিসাবে ঐতিহাসিক সংযোগগুলি সহ)। মার্কিন যুক্তরাষ্ট্র, সৌদি আরব, সংযুক্ত আরব আমিরাত, মালয়েশিয়া ও নেপালের ভারতীয় সম্প্রদায়ের পিছনে ব্রিটিশ ভারতীয় সম্প্রদায়টি হল ভারতীয় প্রবাসীদের মধ্যে ষষ্ঠ বৃহত্তম ভারতীয় সম্প্রদায়। ব্রিটিশ ভারতীয়দের অধিকাংশই পাঞ্জাবি, গুজরাটি, বাঙালি ও মালয়ালি বংশোদ্ভূত, ছোট আকারে তামিল, তেলুগু, কোঙ্কানি ও মারাঠি সম্প্রদায় রয়েছে।

## তথ্যসূত্র

বিষয়শ্রেণী:যুক্তরাজ্যে ভারতীয় বিক্ষিপ্ত উদ্বাসন
বিষয়শ্রেণী:ভারতীয় বংশোদ্ভূত ব্রিটিশ জনগণ
অস্ত্রোপচার

[থাম্ব|একদল [শল্যচিকিৎসক রোগীর ওপর অস্ত্রোপচার করছেন]]

**অস্ত্রোপচার** চিকিৎসাবিজ্ঞানের একটি শাখা যাতে সুনির্ধারিত কার্যনিদেশীকা এবং শল্য প্রয়োগ পদ্ধতি ব্যবহারের মাধ্যমে রোগীর শারীরিক অসুস্হতার কারণ নির্ণয় অথবা/এবং চিকিৎসা করা হয়। এটি শল্যচিকিৎসা নামেও পরিচিত। সাধারণত যেসব ক্ষেত্রে অস্ত্রোপচার ব্যবহার করা হয়, সেগুলো হল - রোগ বা আঘাতের চিকিৎসা, শারীরিক সচলতা বা সৌন্দর্য্য বৃদ্ধি অথবা অবাঞ্ছিত শারীরিক ক্ষত সারিয়ে তোলা।

## সংজ্ঞা
অস্ত্রোপচার একটি প্রযুক্তি যা সংঘঠিত হয় শরীরের গঠন কলার মধ্যে হস্তক্ষেপের মাধ্যমে। একটি সাধারণ নিয়ম, একটি কার্যপ্রণালী কে অস্ত্রোপচার বলা হবে যখন এতে রোগীর শরীরের টিস্যূ কাটা জড়িত থাকে অথবা রোগীর পূর্বের বহন করা ক্ষত সারিয়ে তোলা হয় ক্ষত বন্ধ করার মাধ্যমে। অন্যান্য কার্যপ্রণালী সাধারণত এর বিধির অন্তর্ভুক্ত নয় যেমন, অ্যাঞ্জিওপ্লাস্টি বা অ্যাণ্ড্রোস্কোপি। এগুলোকে অস্ত্রোপচার বিবেচনা করা যেতে পারে যদি তাতে সাধারণ অস্ত্রোপচার পদ্ধতি ব্যবহার করা হয়। অবেদন (anesthesia), জীবাণুনাশক (antiseptic), প্রতীকস্বরুপ অস্ত্রোপচার যন্ত্র। এছাড়া suturing বা stapling কে অস্ত্রোপচারের জটিল পদ্ধতি বলে মনে করা হয়; তথাকথিত "অনাক্রমণাত্মক অস্ত্রোপচার" সাধারণত ছেদন না করে পরিবর্জন করে গঠন বিচ্ছিন্ন করে (উদা: কর্নিয়ার লেজার অপসারণ) অথবা একটি radiosurgical পদ্ধতিকে (উদা: একটি টিউমারের উদ্ভাস) বোঝায়।

## তথ্যসূত্র
এফ-নাম্বার

ডান|থাম্ব|320x320পিক্সেল|ক্রমহ্রাসমান এপারচারের ডায়াগ্রাম, যার ফলে এফ-নাম্বার ওয়ান-স্টপ ইনক্রিমেন্টে ক্রমশ বৃদ্ধি পাচ্ছে,; প্রতিটি এপারচারের ক্ষেত্রেই পূর্বেরটির চেয়ে পরেরটির আলো ধারণকৃত অঞ্চলের পরিমাণ অর্ধেক হচ্ছে।

**এফ-নাম্বার বা f- সংখ্যা** () হলো আলোক লেন্সের ফোকাস দৈর্ঘ্যের (focal length) সাথে ঐ লেন্সের উন্মেষের অনুপাত, যা লেন্সের আলোক গ্রহণ ক্ষমতা নির্দেশ করে। অনুপাত বিধায় এটি একটি এককবিহীন পরিমাপ। আলোকবিদ্যার এই ধারণাটি ফটোগ্রাফিতে খুবই প্রয়োজনীয় একটি বিষয়। কখনো কখনও একে **ফোকাল অনুপাত**, **এফ-স্টপ** বলে উল্লেখ করা হয়।

সাধারণতঃ এফ নাম্বার কে **f** এর সাথে অনুপাতিক হারে লেখা হয়, যেমনঃ **f/N**, যেখানে **N** হচ্ছে ‘এফ নাম্বার’। **f/N** এর মান যত কম হবে লেন্সের আলোক গ্রহণ ক্ষমতা তত বেশি হবে। উদাহরণস্বরূপ বলা যায়, এফ-নাম্বার **f/N = ২.০** এর একটি লেন্স যে পরিমাণ আলো গ্রহণ করতে পারবে, এফ-নাম্বার **f/N = ৪.০** এর একটি লেন্স তার অর্ধেক পরিমাণ আলো গ্রহণ করতে পারবে।

## গাণিতিক ব্যাখ্যা
এফ সংখ্যা নির্ণয়ে নীচের সূত্র ব্যবহৃত হয়ঃ
: N = \frac{f}{D} \ 
যেখানে **f** হচ্ছে লেন্সের ফোকাস দৈর্ঘ্য এবং **D** হচ্ছে লেন্সের উন্মেষ। 

## তথ্যসূত্র

বিষয়শ্রেণী:আলোকবিজ্ঞান
বিষয়শ্রেণী:আলোকচিত্রগ্রহণ
বিষয়শ্রেণী:আলোকচিত্রগ্রহণ বিজ্ঞান
বিষয়শ্রেণী:মাত্রাহীন সংখ্যা
বিষয়শ্রেণী:পরিমাপের লগারিদমীয় মাপনী
ওড়িশার জেলার তালিকা

থাম্ব|ভারতে ওড়িশা রাজ্যের অবস্থান (লাল)
ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক।

ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।

## জেলাসমূহ
ওড়িশার জেলা
নিচে ওড়িশার বিভিন্ন জেলার রূপরেখার ছক দেওয়া হল।

## তথ্যসূত্র

## বহিঃসংযোগ

* ওড়িশা সরকারের ওয়েবসাইট

বিষয়শ্রেণী:ভারতের জেলাসমূহের তালিকা
বিষয়শ্রেণী:ওড়িশার জেলা
রিচার্ড ব্লাহুত

**রিচার্ড ব্লাহুত** একজন মার্কিন প্রকৌশলী।

## জীবনী
ব্লাহুত ১৯৩৭ সালের ৯ জুন নিউ জার্সিতে জন্মগ্রহণ করেন। তিনি এমআইটি থেকে তড়িৎ প্রকৌশলে বিএসসি, স্টিভেন্স ইন্সটিটিউট অব টেকনোলজি থেকে পদার্থবিজ্ঞানে এমএসসি এবং কর্নেল ইউনিভার্সিটি থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭৩ থেকে ১৯৯৪ সাল পর্যন্ত কর্নেল ইউনিভার্সিটিতে শিক্ষকতা করেন। তিনি ১৯৯৪ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে যোগদান করেন। তিনি ১৯৮২ সালে আইইইই ইনফরমেশন থিওরি সোসাইটির প্রেসিডেন্ট হিসবে দায়িত্ব পালন করেন। তিনি ১৯৯১ সালে আইইইই ফেলো নির্বাচিত হন। 

## পুরস্কার ও সম্মাননা
*     আইইইই ক্লদ ই শ্যানন অ্যাওয়ার্ড, ২০০৫
*     আইইইই থার্ড মিলেনিয়াম মেডেল
*     আইইইই আলেক্সান্ডার গ্রাহাম বেল মেডেল ১৯৯৮
*     আইবিএম কর্পোরেট রিকগনিশন অ্যাওয়ার্ড ১৯৭৯
*     আইবিএম আউটস্ট্যান্ডিং ইনোভেশন অ্যাওয়ার্ড ১৯৭৮
*     আইবিএম আউটস্ট্যান্ডিং কন্ট্রিবিউশন অ্যাওয়ার্ড ১৯৭৬
*     আইবিএম আউটস্ট্যান্ডিং কন্ট্রিবিউশন অ্যাওয়ার্ড  ১৯৬৮

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:জীবিত ব্যক্তি
বিষয়শ্রেণী:১৯৩৭-এ জন্ম
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:কর্নেল ইউনিভার্সিটি কলেজ অফ ইঞ্জিনিয়ারিংয়ের প্রাক্তন শিক্ষার্থী
জন সুলিভান মায়ো

**জন সুলিভান মায়ো** একজন মার্কিন প্রকৌশলী এবং বেল ল্যাবসের সপ্তম প্রেসিডেন্ট।

## জীবনী
মায়ো ১৯৩০ সালের ২৬ ফেব্রুয়ারি নর্থ কারোলাইনার গ্রিনভিলে জন্মগ্রহণ করেন। তিনি নর্থ ক্যারোলাইনা স্টেট ইউনিভার্সিটি থেকে তড়িৎ প্রকৌশলে ১৯৫২ সালে বিএসসি, ১৯৫৩ সালে এমএসসি এবং ১৯৫৫ সালে পিএইচডি ডিগ্রি অর্জন করেন। তিনি ১৯৫৫ সালে বেল ল্যাবসে যগদান করেন। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন। 

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:মার্কিন প্রকৌশলী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন প্রকৌশলী
দ্য টুয়েন্টি ফোর্থ ডে

***দ্য টুয়েন্টি ফোর্থ ডে*** () হল ২০০৪ সালে মুক্তিপ্রাপ্ত একটি মার্কিন চলচ্চিত্র। টনি পিকিরিলো তার স্বরচিত একটি নাটক অবলম্বনে এই ছবিটি পরিচালনা করেন। ছবিতে মুখ্য ভূমিকায় অভিনয় করেন স্কট স্পিডম্যান ও জেমস মার্সডেন।

## কাহিনী-সারাংশ
টমের সঙ্গে (স্কট স্পিডম্যান ড্যানের (জেমস মার্সডেন) আলাপ হয় একটি বারে। টম ড্যানকে নিয়ে আসেন নিজের অ্যাপার্টমেন্টে। সেখানে গিয়ে ড্যান বুঝতে পারেন, আগেও একবার তিনি সেই একই অ্যাপার্টমেন্টে এসেছিলেন। পাঁচ বছর আগে সেখানেই ড্যান ও টমের মধ্যে এক রাতের জন্য শারীরিক সম্পর্ক স্থাপিত হয়েছিল। টম বলেন, পাঁচ বছর আগের সেই রাতের ঘটনাটিই তার জীবনে প্রথম ও শেষ সমকামী যৌন অভিজ্ঞতা।

এই ঘটনার কয়েক বছর পর জানা যায়, টমের স্ত্রী এইচআইভি পজিটিভ। ডাক্তারি রিপোর্ট পেয়ে হতাশায় ভেঙে পড়েন টমের স্ত্রী। ট্রাফিক সিগনাল ভেঙে গাড়ি চালিয়ে দেন এবং দুর্ঘটনায় মৃত্যু হয় তার।

এই ঘটনার পর ডাক্তারি পরীক্ষায় জানা যায়, টমও এইচআইভি পজিটিভ। স্ত্রীর দেহে এইচআইভি সংক্রমণের জন্য তিনি নিজেকেই দায়ী করেন এবং তার দেহে এই ভাইরাস সংক্রমণের জন্য তিনি দায়ী করেন ড্যানকে। তাই ড্যানকেই স্ত্রীর মৃত্যুর আসল কারণ ধরে নিয়ে টম তার উপর প্রতিশোধ নেওয়ার পরিকল্পনা করেন।

তিনি ড্যানকে নিজের অ্যাপার্টমেন্টে নিয়ে এসে বন্দি করেন এবং তাকে একটি চেয়ারের সঙ্গে বেঁধে তার মুখে কাপড় গুঁজে দেন। তারপর ড্যান আদৌ এইচআইভি পজিটিভ কিনা তা পরীক্ষা করার জন্য টম তার রক্তের নমুনা সংগ্রহ করেন। বলে যান, ড্যান যদি এইচআইভি পজিটিভ বলে প্রমাণিত হন, তাহলে তিনি ড্যানকে হত্যা করবেন। না হলে তিনি ড্যানের কোনও ক্ষতি করবেন না।

শেষে দেখা যায়, টম নিজের অ্যাপার্টমেন্টে ফিরে ড্যানকে মুক্তি দিচ্ছেন। ড্যান যখন বেরিয়ে যাচ্ছেন, তখন টম তাকে জিজ্ঞাসা করেন, কবে তিনি শেষ নিজের এইচআইভি স্ট্যাটাস পরীক্ষা করিয়েছিলেন। খানিক বাদে টম ড্যানের ডাক্তারি পরীক্ষার ফলটিও জানিয়ে দেন। ড্যানও এইচআইভি পজিটিভ। ড্যানকে তিনি ছেড়ে দেওয়ার সিদ্ধান্ত নেন এই কারণেই যে, তিনি বুঝতে পেরেছিলেন নিজের দোষেই তিনি এইচআইভি আক্রান্ত হয়েছেন। তার জন্য তিনি অন্য কাউকে দায়ী করতে পারেন না। ড্যান হতবাক হয়ে টমের অ্যাপার্টমেন্টের দরজায় দাঁড়িয়ে আছেন, সেই অবস্থায় ছবির শেষ দৃশ্যটি অস্পষ্ট হয়ে আসে।

## অভিনয়শিল্পীদল
* জেমস মার্সডেন - ড্যান
* স্কট স্পিডম্যান - টম
* সোফিয়া ভারগারা - ইসাবেলা
* ব্যারি প্যাপিক – মিস্টার লারনার
* চার্লি কোর্যাকডো – অফিসার # ১
* জার্ভিস ডব্লিয়. জর্জ – অফিসার # ২ 
* স্কট রোমান - বার্টেন্ডার 
* জেফরি ফ্রস্ট – ড্যানের সহকারী
* জোনা হার্ভে - মার্লা
* থিয়া ক্যালোনার - স্ত্রী
* ব্রায়ান ক্যাম্পবেল - ব্লন্ডি

## হোম মিডিয়া
২০০৪ সালের ৩১ অগস্ট রিজিয়ন ১ ডিভিডি প্রকাশিত হয়।

## তথ্যসূত্র

## বহিঃসংযোগ
* 
* 

বিষয়শ্রেণী:২০০৪-এর নাট্য চলচ্চিত্র
বিষয়শ্রেণী:২০০৪-এর স্বাধীন চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:মার্কিন চলচ্চিত্রে এইচআইভি/এইডস
বিষয়শ্রেণী:ফিলাডেলফিয়ার পটভূমিতে চলচ্চিত্র
বিষয়শ্রেণী:ফিলাডেলফিয়ায় ধারণকৃত চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র
গৌতম মেনন

**গৌতম বসুদেব মেনন** (জন্মঃ ২৫ ফেব্রুয়ারি ১৯৭৩) যিনি **গৌতম মেনন** হিসেবে পরিচিত একজন ভারতীয় চলচ্চিত্র পরিচালক। তিনি অধিকাংশ ক্ষেত্রে তামিল চলচ্চিত্র বানালেও কয়েকটি হিন্দি ও তেলুগু চলচ্চিত্র বানিয়েছেন। তার বানানো অনেক চলচ্চিত্রই ব্যবসাসফল হয়েছে যেমনঃ তার অর্ধ-আত্মজীবনীমূলক চলচ্চিত্র *ভারানাম আয়িরাম* (২০০৮), প্রেমমূলক *[[মিন্নালে]]* (২০০১) এবং  *[[ভিন্নাইতান্ডি ভারুভায়া]]* (২০১০), সহিংস ঘরানার *কাখা কাখা* (২০০৩), *ভেট্টাইয়াড়ু ভিলাইয়াড়ু* (২০০৬), *ইয়েন্নাই আরিন্দাল* (২০১৫) এবং *আচ্চাম ইয়েনবাদু মাডামাইয়াডা* (২০১৬)। *ভারানাম আয়িরাম* চলচ্চিত্রটি 'জাতীয় চলচ্চিত্র পুরস্কার' পুরস্কার জিতেছিলো। মেননের একটি প্রযোজনা প্রতিষ্ঠান আছে যার নাম হচ্ছে 'ফোটোন কথাস', এই 'ফোটোন কথাস' দ্বারা প্রযোজিত চলচ্চিত্র *তাঙ্গা মিঙ্গাল* (২০১৩) জাতীয় চলচ্চিত্র পুরস্কার জিতেছিলো।

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ জন্ম
বিষয়শ্রেণী:ভারতীয় পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:তামিল চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:চেন্নাইয়ের চলচ্চিত্র পরিচালক
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:তামিল চিত্রনাট্যকার
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:সিনেমা পুরস্কার বিজয়ী
বিষয়শ্রেণী:কেরলের চলচ্চিত্র প্রযোজক
শান্তশীলা পালিত

**শান্তশীলা পালিত** (২১.০৫.১২৮৯ বঙ্গাব্দ ― ৮.০৫.১৩৫৮ বঙ্গাব্দ) ছিলেন গান্ধীবাদী জননেত্রী ও সমাজকর্মী।

## বংশপরিচয়
পৈত্রিক নিবাস গোদা, গোবিন্দবাটি কালনা, বর্ধমান। স্বামী শরতচন্দ্র পালিত। শান্তশীলার পুত্র বিপ্লবী পঞ্চানন পালিত  জেলে ব্রিটিশ পুলিশের অত্যাচারের ফলে শহীদ হন। অভয় আশ্রমের প্রানপুরুষ ডা: নৃপেন্দ্রনাথ বসু তার ভ্রাতা।

## অহিংস আন্দোলন
স্বামীর মৃত্যুর পর অসহযোগ আন্দোলনে ও কুমিল্লার অভয় আশ্রম এর সংগঠনমূলক কাজে আত্মনিয়োগ করেন শান্তশীলা। অভয় আশ্রমের জন্যে জমি দান করেছিলেন। তার জনসেবা তাকে কুমিল্লার জননেত্রী হিসেবে খ্যাত করে। লবণ সত্যাগ্রহ পরিচালনা করে কারারুদ্ধ হয়েছিলেন। মুক্তির পরেও দেশ সেবা কাজে অবিচল থাকায় ব্রিটিশ সরকার তার বাড়ি দখল করে নিলে তিনি বাঁকুড়ায় চলে যান। সেখানে তার ত্যাগ ও সংগঠন প্রতিভার জন্যে সর্বজনশ্রদ্ধেয় ছিলেন।

## তথ্যসূত্র

বিষয়শ্রেণী:১৯৫০-এ মৃত্যু
বিষয়শ্রেণী:১৮৮০-এ জন্ম
বিষয়শ্রেণী:রাজনীতিতে ভারতীয় নারী
বিষয়শ্রেণী:বর্ধমানের বিপ্লবী
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:নারী বিপ্লবী
লেনার্ড ক্লাইনরক

**লেনার্ড ক্লাইনরক** () একজন মার্কিন প্রকৌশলী এবং কম্পিউটার বিজ্ঞানী।

## জীবনী
ক্লাইনরক ১৯৩৪ সালের ১৩ জুন মার্কিন যুক্তরাষ্ট্রের নিউ ইয়র্ক নগরীতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৫৭ সালে তড়িৎ প্রকৌশলে স্নাতক উপাধি অর্জন করেন। এমআইটি থেকে তড়িৎ প্রকৌশল ও কম্পিউটার বিজ্ঞানে ১৯৫৯ সালে স্নাতকোত্তর উপাধি এবং ১৯৬৩ সালে ডক্টর উপাধি অর্জন করেন। পিএইচডি সম্পন্ন করে  ইউনিভার্সিটি অব ক্যালিফোর্নিয়া, লস অ্যাঞ্জেলস-এ শিক্ষক হিসেবে যোগদান করেন। তিনি ১৯৯১ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, লস অ্যাঞ্জেলস এর কম্পিউটার বিজ্ঞান বিভাগের প্রধান হিসেবে দায়িত্ব পালন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস-এ ৪৮ জন পিএইচডি ছাত্রের অভিসন্দর্ভ তত্ত্বাবধান করেছেন।  তার প্রকাশনায় রয়েছে ২৫টি গবেষণাপত্র এবং ৬টি বই। তিনি লিঙ্কাবিট কর্পোরেশনের সহ-প্রতিষ্ঠাতা এবং প্রথম প্রেসিডেন্ট। 

## পুরস্কার ও সম্মাননা
* আইইইই আলেক্সান্ডার গ্রাহাম বেল মেডেল ২০১২
* ন্যাশনাল মেডেল অব সায়েন্স ২০০৭
* এল এম এরিকসন প্রাইজ
* চার্লস স্টার্ক ড্র্যাপার প্রাইজ ২০০১
* মার্কনি প্রাইজ ১৯৮৬
* ড্যান ড্যাভিড প্রাইজ
* আইইইই ইন্টারনেট মিলেনিয়াম অ্যাওয়ার্ড
* এসিএম সিগকম অ্যাওয়ার্ড
* এনইসি কম্পিউতার অ্যান্ড কমিউনিকেশনস অ্যাওয়ার্ড
* আইইইই লিওনার্দ জি আব্রাহাম প্রাইজ পেপার অ্যাওয়ার্ড
* আইইইই হ্যারি এম গুড অ্যাওয়ার্ড

## তথ্যসূত্র

## বহিঃসংযোগ
* Web pioneer recalls 'birth of the Internet' 

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:১৯৩৪-এ জন্ম
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:জীবিত ব্যক্তি
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:ব্রঙ্কস হাই স্কুল অফ সায়েন্সের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন বিজ্ঞানী
বিষয়শ্রেণী:২১শ শতাব্দীর মার্কিন বিজ্ঞানী
পয়জন আইভি (দ্ব্যর্থতা নিরসন)

**পয়জন আইভি** দিয়ে বুঝায়:
* **[[পয়জন আইভি]]** (*Toxicodendron radicans*) একটি বিষাক্ত উদ্ভিদ।

**পয়জন আইভি** দিয়ে আরও বুঝায়:

## উদ্ভিদ

* *[[স্মোডিঙ্গিয়াম]] আর্গুটাম* (আফ্রিকান পয়জন আইভি), একটি দক্ষিণ আফ্রিকান উদ্ভিদ

## ব্যক্তি
* পয়জন আইভি (সঙ্গীতজ্ঞ), একজন মার্কিন সঙ্গীতজ্ঞ ও পাংক ব্যান্ড *দ্য ক্র্যাম্পস*-এর সহ-প্রতিষ্ঠাতা।
* আইভি লি, ডাকনাম "পয়জন আইভি", গণসংযোগের পাইওনিয়ার এবং জন ডি. রকফেলার'সের কর্মকর্তা।

## বই
* পয়জন আইভি (কমিকস), ডিসি কমিকস ইউনিভার্সের একটি কল্পচরিত্র।
* *পয়জন আইভি* (১৯৩৭), পিটার চেনের উপন্যাস, ১৯৫৩ সালে এই উপন্যাস অবলম্বনে একটি ফরাসি চলচ্চিত্র নির্মিত হয়।

## চলচ্চিত্র ও টেলিভিশন
* পয়জন আইভি (১৯৫৩-এর চলচ্চিত্র) *[[লা মমে ভার্ট-দে-গ্রিস]]* (১৯৫৩), বারনার্ড বোর্ডারির ফরাসি চলচ্চিত্রের মার্কিন শিরোনাম
* *[[পয়জন আইভি (১৯৯২-এর চলচ্চিত্র)]]*, ১৯৯২ সালের মার্কিন থ্রিলার-নাট্য চলচ্চিত্র
** *[[পয়জন আইভি ২: লিলি]]* (১৯৯৬), ১৯৯২ সালের চলচ্চিত্রের সিক্যুয়েল
** *[[পয়জন আইভি: দ্য নিউ সিডাকশন]]* (১৯৯৭), পয়জন আইভি চলচ্চিত্র সিরিজের তৃতীয় চলচ্চিত্র 
** *[[পয়জন আইভি: দ্য সিক্রেট সোসাইটি]]* (২০০৮), পয়জন আইভি চলচ্চিত্র সিরিজের চতুর্থ চলচ্চিত্র
* *[[পয়জন আইভি (১৯৮৫-এর টেলিছবি)]]*, ১৯৮৫ সালের মার্কিন কমেডি টেলিছবি
* *[[পয়জন আইভি (ল অ্যান্ড অর্ডার)]]*, ১৯৯০ সালের *ল অ্যান্ড অর্ডার* টেলিভিশন সিরিজের একটি পর্ব
* *[[পয়জন আইভি (গসিপ গার্ল)]]*, ২০০৭ সালের *গসিপ গার্ল* টেলিভিশন সিরিজের একটি পর্ব

## প্রযুক্তি
* *পয়জন আইভি*, একটি যন্ত্র

## সঙ্গীত
* "পয়জন আইভি", ১৯৫৪ সালে উইলি ম্যাবন-এর রেকর্ড করা মেল লন্ডন-এর গান
* "পয়জন আইভি" (গান), ১৯৫৯ সালের লেইবার/স্টলারের গান
* "পয়জন আইভি", ১৯৬৩ সালের দ্য হলিজের *দ্য হলিজ - দ্য এসেনশিয়াল কালেকশন* অ্যালবামের গান
* "পয়জন আইভি", ১৯৮৯ সালের ফাস্টার পুশিক্যাটের *[[ওয়েক মি হোয়েন ইটস ওভার]]* অ্যালবামের গান
* "পয়জন আইভি", ২০০৪ সালের ভন বন্ডিজের *পন শপ হার্ট* অ্যালবামের গান
* "পয়জন আইভি", ২০০৪ সালের রিটা লির *[[৩০০১ (রিটা লি অ্যালবাম)|৩০০১]]* অ্যালবামের গান
* "পয়জন আইভি", ২০০৯ সালের জোনাস ব্রাদার্সের *লাইনস, ভাইনস, অ্যান্ড ট্রায়িং টাইমস* অ্যালবামের গান

## আরও দেখুন
* আইভি
গাব্রিয়েল জেসুস

**গাব্রিয়েল ফের্নান্দো দে জেসুস** (, ; জন্ম: ৩ এপ্রিল ১৯৯৭; **গাব্রিয়েল জেসুস** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, জেসুস ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৬ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৬৪ ম্যাচে ১৮টি গোল করেছেন।

## প্রারম্ভিক জীবন
গাব্রিয়েল ফের্নান্দো দে জেসুস ১৯৯৭ সালের ৩রা এপ্রিল তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জেসুস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৫ সালের ১লা জুন তারিখে তিনি নাইজেরিয়া অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০১৬ সালের ১লা সেপ্টেম্বর তারিখে, ১৯&nbsp;বছর, ৪&nbsp;মাস ও ২৯&nbsp;দিন বয়সে, ডান পায়ে ফুটবল খেলায় পারদর্শী জেসুস ইকুয়েডরের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে জেসুস সর্বমোট ৬ ম্যাচে ৪টি গোল করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:অলিম্পিক স্বর্ণপদক বিজয়ী ব্রাজিলীয়
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:সাও পাওলোর ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
আব্বাস (অভিনেতা)

**মীর্জা আব্বাস আলী** (জন্মঃ ২১ মে ১৯৭৫) ভারতের তামিল চলচ্চিত্রের একজন অভিনেতা এবং সাবেক মডেল। তিনি ফিল্ম ইন্ডাস্ট্রিতে শুধুই আব্বাস হিসেবে পরিচিত। ১৯৯৬ সালে তামিল চলচ্চিত্র *[[কাদাল দেসাম]]* এর মাধ্যমে তার চলচ্চিত্র ক্যারিয়ার শুরু হয়।

## কর্মজীবন
আব্বাস হিন্দি এবং বাংলা চলচ্চিত্র দেখে দেখে বড় হয়েছেন, তার নানা একজন বাংলা চলচ্চিত্র অভিনেতা ছিলেন যদিও ছোটোখাটো, সত্তরের দশকের অন্যতম জনপ্রিয় হিন্দি চলচ্চিত্র অভিনেতা ফিরোজ খান আব্বাসের দূর সম্পর্কের কাকা হতেন। আব্বাস কলেজ জীবন থেকে মডেলিং করা শুরু করেন এবং মনে মনে চলচ্চিত্র অভিনেতা হওয়ার স্বপ্ন দেখতেন। তামিল চলচ্চিত্র পরিচালক কাদির তার নতুন একটি তামিল চলচ্চিত্র বানানোর জন্য নতুন পুরুষ মুখ খুঁজছিলেন, আব্বাসদের কলেজে একটি অডিশনের ব্যবস্থা করা হলে আব্বাস তার যেসব বন্ধু তামিল ভাষা জানে তাদেরকে অডিশনে যেতে বলেন এবং পরে নিজেও অডিশনে যান। কাদির আব্বাসকে দেখে পছন্দ করে ফেলেন যদিও আব্বাস তামিল ভাষা পারতেননা, কাদির তার 'কাদাল দেসাম' চলচ্চিত্রে আব্বাসকে নেবেন বলে সিদ্ধান্ত নেন। যেহেতু আব্বাস তামিল একটুও পারতেননা তাই পরিচালক কাদির তাকে চলচ্চিত্রটির সংলাপ মুখস্থ করার জন্য দিতেন এবং আব্বাস তাই করতেন। কাদাল দেসামে আব্বাস অভিনেত্রী তাবু এর সঙ্গে কাজ করার সুযোগ পেয়েছিলেন, চলচ্চিত্রটি ভালো ব্যবসাসফল হওয়ার ফলস্বরুপ আব্বাস মোটামুটি পরিচিতি পেয়ে যান এবং আরো কিছু চলচ্চিত্রে অভিনয়ের জন্য প্রস্তাব তার কাছে এসে যায়। ১৯৯৮ সালে তার মাধবনের সঙ্গে অভিনীত কন্নড় ভাষার চলচ্চিত্র 'শান্তি শান্তি শান্তি' মুক্তি পায়, মাধবন নিজেও তখন অভিনয় ক্যারিয়ারের শুরুর দিকে।
## স্ত্রী এবং পরিবার
আব্বাসের স্ত্রীর নাম হচ্ছে এরুম (বাঙালি) যিনি একজন ফ্যাশন ডিজাইনার। আব্বাস-এরুম দম্পতির এক পুত্র ও এক কন্যা আছে। আব্বাস-এরুম বাঙালি হলেও তারা সন্তানসহ চেন্নাইতে বাস করেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ুর টেলিভিশন ব্যক্তিত্ব
বিষয়শ্রেণী:কলকাতার অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:তামিল টেলিভিশন অভিনেতা
বিষয়শ্রেণী:বাঙালি চলচ্চিত্র অভিনেতা
হরিষ জয়রাজ

**হরিষ জয়রাজ** (জন্ম ৮ জানুয়ারি ১৯৭৫) ভারতের তামিল চলচ্চিত্র শিল্পের একজন জনপ্রিয় সঙ্গীত পরিচালক যিনি *[[মিন্নালে]] (২০০১)* চলচ্চিত্রে প্রথম সঙ্গীত পরিচলনা করেন। মূলত তামিল চলচ্চিত্রের সঙ্গীতকার হলেও হরিষ তেলুগু এবং হিন্দি ভাষার সঙ্গীতও কম্পোজ করেছেন।
## পূর্ব জীবন
হরিষ চেন্নাইতে বড় হন, তার জন্ম হয়েছিলো একটি মধ্যবিত্ত খ্রিষ্টান পরিবারে। তিনি কে কে নগরের কৃষ্ণস্বামী ম্যাট্রিক স্কুলে পড়েন। হরিষের বাবার নাম এস এম জয়কুমার যিনি একজন ফিল্ম গীটারিস্ট ছিলেন এবং মালয়ালম চলচ্চিত্রের সঙ্গীতকার শ্যামের একজন সহকারী হিসেবে কাজ করতেন এবং পরে একজন ভালো চলচ্চিত্র সঙ্গীত পরিচালক বনে যান। ছয় বছর বয়সে হরিষ ক্যারনাটিক মিউজিক প্রথমবারের মত শেখেন। তার বাবা তাকে গীটারিস্ট হিসেবে তৈরি করতে চেয়েছিলেন এবং তাকে জনাব এ আব্দুল সাত্তারের কাছে ক্ল্যাসিকাল গীটার বাজানো শেখার জন্য পাঠাতেন। চতুর্থ শ্রেণীতে পড়া অবস্থায় হরিষ লন্ডনের ট্রিনিটি কলেজ অব মিউজিকে এশিয়ানদের মধ্যে সর্বোচ্চ নম্বর পেয়েছিলেন।

হরিষ ১৯৮৭ সালে মাত্র ১২ বছর বয়সে একজন গীটারিস্ট হিসেবে তার ক্যারিয়ার শুরু করেন। চলচ্চিত্রে তার প্রথম গান ছিলো ভোজপুরী ভাষায় যার নাম ছিলো *প্যায়ার কি হুইস্কি*। যদিও এ সম্পর্কে কেউ জানতে পারেনি। ২০০১ সালে মুক্তি পাওয়া হিন্দি চলচ্চিত্র *[[র‍্যাহনা হ্যায় তেরে দিল মেঁ]]* তে হরিষের কম্পোজ করা গানগুলো দারুণ জনপ্রিয়তা পেয়েছিলো। তিনি কিবোর্ড খেলা শুরু করেন এবং সিন্থেসাইযার্স এর প্রতি আগ্রহ বিকশিত করেন। এরপর তিনি তার রোল্যান্ড এমসি ৫০০ দ্বারা প্রোগ্রামিং করা শুরু করেন এবং কন্নড়, তামিল, তেলুগু, হিন্দি এবং মালায়ালাম ভাষার সঙ্গীতকারদের অধীনে প্রোগ্রামার হিসেবে কাজ করেন, প্রায় ২৫ জনেরও বেশি সঙ্গীতকারের অধীনে কাজ করেন হরিষ এবং ২০০০ সাল পর্যন্ত প্রায় ৬০০টিরও বেশি প্রকল্পে কাজ করেন। তিনি গুরুত্বপূর্ণ মিউজিক কম্পোজারের অধীনে কাজ করেন যেমন রাজ-কোটি জুটি (তেলুগু চলচ্চিত্র), এ. আর. রহমান (তামিল চলচ্চিত্র), সাধু কোকিলা (কন্নড় চলচ্চিত্র), মণি শর্মা (তেলুগু এবং তামিল চলচ্চিত্র), কার্তিক রাজা (তামিল চলচ্চিত্র) এবং বিদ্যাসাগর (তামিল, তেলুগু এবং মালয়ালম চলচ্চিত্র)। হরিষ একসময় তামিল সঙ্গীতপরিচালক মনয়ঙ্গত সুব্রহ্মণ্যম বিশ্বনাথন এবং হিন্দি সঙ্গীত পরিচালক রাহুল দেব বর্মণ কে অনুসরণ করতেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:তামিল সঙ্গীতজ্ঞ
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:তেলুগু চলচ্চিত্র সঙ্গীত সুরকার
বিষয়শ্রেণী:চেন্নাইয়ের সঙ্গীতজ্ঞ
বিষয়শ্রেণী:ভারতীয় তামিল ব্যক্তি
বিষয়শ্রেণী:ভারতীয় খ্রিস্টান
বিষয়শ্রেণী:তামিলনাড়ুর ব্যক্তি
বিষয়শ্রেণী:জিঙ্গল সুরকার
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:তামিলনাড়ুর সঙ্গীতজ্ঞ